Mozirje, 23.2.2012

PONUDBA

Izdelava mobilnih aplikacij za trgovine Pikapoka d.o.o.

Ponudbo je pripravil: Žiga Vrtačič

**1. PREDMET PONUDBE**

Predmet ponudbe je izdelava mobilnih aplikacij za trgovine Pikapolonica za mobilni platformi Android in iOS (iPhone, iPad, iPod Touch) ter izdelava mobilnega spletnega mesta m.pikapolonica.com.

Ponudba zajema:

* pomoč naročniku pri pripravi vsebin,
* načrtovanje ,
* oblikovanje ,
* razvoj,
* testiranje,
* objavo v Apple App Storu in Android Marketu oziroma na spletu (mobilna spletna verzija).

**2. POPIS FUNKCIONALNOSTI, KI JIH VKLJUČUJE PONUDBA**

* izpis vseh poslovalnic, sortiranih po oddaljenosti, v dveh različnih pogledih: na seznamu in zemljevidu
* vsi možni izbori iz tega izpisa izpis vodijo do zaslona posamezne poslovalnice, kjer je objavljena fotografija trgovine, naslov in telefonska številka z gumbom, ki omogoča telefoniranje neposredno iz aplikacije
* kategoriziran izpis produktov iz spletnega mesta nakup.pikapolonica.com, ki omogoča:
  + prikaz cene, opisa in fotografije posameznega izdelka ob kliku
  + označbo (bookmarking) izdelkov, ki so kupcu zanimivi (ti izdelki se potem neposredno od tu dodajajo na "shopping list")
  + izpostavitev vsak mesec/teden novih akcijskih artiklov, ne da bi bilo potrebno uporabnikom nadgrajevati ("updatati") aplikacijo
* prodajni modul "Najdi darilo", ki neveščim kupcem pomaga izbrati darilo (grob žični model si lahko ogledate na slikah v priponki)

**3. FINAČNA OCENA**

* iOS aplikacija......................................................................................................................1700€
* Android aplikacija...............................................................................................................1900€
* m.pikapolonica.com............................................................................................................ 900€

Opomba: Cene veljajo v primeru, da nam lahko izpis izdelkov zagotovite v formatu XML ali JSON. Če je potrebno vsebine loviti neposredno iz spletnega mesta, to žal predstavlja ogromno dela oziroma dodaten strošek v vrednosti 800€. V primeru, da podatkov v vsaj eni od omenjenih oblik ne morete zagotoviti, predlagamo, da nam zaupate tudi prenovo spletnega mesta www.pikapolonica.com. V tem primeru bomo namreč tako ali tako prisiljeni nadzorovati vse podatke, tako da bi bilo spletno mesto z vidika baze podatkov že skoraj pripravljeno.

**4. DODATNE MOŽNOSTI**

Zgornje cene se nanašajo na razvoj "glavnih" funkcionalnosti iz druge točke v ponudbi. Spodaj navajamo tudi nekaj tehnološko zahtevnejših možnosti - kot prikaz, kaj vse se z mobilnimi tehnologijami v marketingu da početi.

V kolikor vas zanima tudi katera od spodnjih variant, nam javite, mi pa vam bomo sporočili, kako morebitni dodatni izbor funkcionalnosti vpliva na končno ceno.

* **možnost naročanja** - trgovina s košarico kot na spletnem mestu
* **skeniranje črtnih kod produktov** v trgovini za prikaz opisa izdelka
* **pomoč v živo**: uporabnik lahko neposredno iz aplikacije piše, kaj ga zanima, nekdo v vašem podjetju pa mu v realnem času odgovarja preko IM (messenger/gtalk)
* **lojalnostni program**: uporabnik v aplikacijo recimo vnese številko računa, ki jo v morebitni vaši bazi povežemo z vrednostjo računa ter artikli na njem in seštejemo, kaj in koliko je nek uporabnik zapravil, nato pa ga lahko nagrajujemo s točkami za popust